Document ID: 32004D0584

ΑΠΌΦΑΣΗ ΤΗΣ ΕΠΙΤΡΟΠΉΣ
της 26ης Ιουλίου 2004
για την τροποποίηση της απόφασης 2001/651/ΕΚ για τον καθορισμό της τυπικής απόκλισης κατά στερεότυπη διαδικασία για το περιεχόμενο λίπος στο βούτυρο που εισάγεται από τη Νέα Ζηλανδία βάσει του άρθρου 5 του κανονισμού (ΕΚ) αριθ. 1374/98
[κοινοποιηθείσα υπό τον αριθμό Ε(2004) 2962]
(2004/584/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, για την κοινή οργάνωση της αγοράς του γάλακτος και των γαλακτοκομικών προϊόντων (1),
τον κανονισμό (ΕΚ) αριθ. 2535/2001 της Επιτροπής, της 14ης Δεκεμβρίου 2001, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1255/1999 του Συμβουλίου, όσον αφορά το καθεστώς εισαγωγής γάλακτος και γαλακτοκομικών προϊόντων και το άνοιγμα δασμολογικών ποσοστώσεων (2), και ιδίως το άρθρο 40 παράγραφος 1,
Εκτιμώντας τα ακόλουθα:
(1)
Το παράρτημα IV του κανονισμού (ΕΚ) αριθ. 2535/2001 ορίζει μια διαδικασία για τον έλεγχο της περιεκτικότητας σε λιπαρές ουσίες βουτύρου καταγωγής Νέας Ζηλανδίας το οποίο πρόκειται να τεθεί σε ελεύθερη κυκλοφορία στην Κοινότητα σύμφωνα με την ισχύουσα σήμερα δασμολογική ποσόστωση πρόσβασης που έχει καθοριστεί δυνάμει της ποσόστωσης αριθ. 09.4589 του παραρτήματος III.Α του κανονισμού αυτού.
(2)
Η διαδικασία αυτή βασίζεται σε στατιστικές αρχές. Κύριο στοιχείο της διαδικασίας αυτής είναι η χρήση μιας χαρακτηριστικής διαδικασίας τυπικής απόκλισης των λιπαρών ουσιών που περιέχονται στο βούτυρο που παρασκευάζεται σύμφωνα με ορισμένες προδιαγραφές σε καθορισμένη μονάδα παραγωγής το οποίο είναι γνωστό εκ των προτέρων στις αρχές ελέγχου των κρατών μελών στα οποία υποβάλλεται η δήλωση για θέση σε ελεύθερη κυκλοφορία στην αγορά της Κοινότητας.
(3)
Τα στοιχεία των εργοστασίων και της αντίστοιχης χαρακτηριστικής διαδικασίας τυπικής απόκλισης περιέχονται στο παράρτημα της απόφασης 2001/651/ΕΚ της Επιτροπής (3).
(4)
Η αρχή ασφαλείας τροφίμων της Νέας Ζηλανδίας (New Zealand Food Safety Authority) με την επιστολή της, της 23ης Απριλίου 2004, κοινοποίησε στην Επιτροπή τα προσφάτως καταχωρισθέντα ονόματα εργοστασίων.
(5)
Η απόφαση 2001/651/ΕΚ πρέπει ως εκ τούτου να τροποποιηθεί ανάλογα,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 2001/651/ΕΚ αντικαθίσταται από το κείμενο το οποίο περιέχεται στο παράρτημα της παρούσας απόφασης.
Άρθρο 2
Η παρούσα απόφαση εφαρμόζεται στις εισαγωγές βουτύρου για το οποίο εκδόθηκαν πιστοποιητικά IMA 1, από την τρίτη ημέρα που ακολουθεί την ημερομηνία δημοσίευσής της στην Επίσημη Εφημερίδα της Ευρωπαϊκής Ένωσης.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 26 Ιουλίου 2004.

Labels: 3
17
18